สวัสดีครับ ผมขอปรึกษาดังนี้ครับวันที่ 1/3/2021 ตรวจเลือดไม่พบเชื้อซิฟิลิส ต่อมาผมมีอาการปวดตามข้อ,นิ้ว / ตาแดง / ฝาเท้าลอกและคัน จึงไปตรวจเลือดใหม่วันที่ 12/07/2021 นัดมาฟังผลวันที่ 19/07/2021 พบว่ามีเชื้อ 1:32 จึงให้ฉีดยา 1 ครั้ง(บั้นท้าย 2 ข้าง)ในวันนั้นเลย และนัดดูอาการวันที่ 02/08/2021 ซึ่งวันนี้ ไม่ได้สั่งฉีดยาอีกครับ และนัดมาเจาะเลือดอีกวันที่ 29/11/2021อยากปรึกษาคุณ pobpad ว่า ที่ รพ นัดเจาะเลือดอีกนานไปไหมครับ และปริมาณเชื้อที่ตรวจพบเยอะหรือไม่ ทำไมให้ฉีดแค่วันเดียวแล้วนัดเจาะเลือดอีกนานเลย กลัวว่าเชื้อจะลุกลามกลับมาเยอะอีกครับ
สวัสดีค่ะ โรคซิฟิลิส เป็นโรคของการติดเชื้อแบคทีเรียที่เป็นโรคติดต่อทางเพศสัมพันธ์อย่างหนึ่ง มี 4 ระยะ ได้แก่ ระยะแรกจะมีแค่แผลที่อวัยวะเพศหรือต่อมน้ำเหลืองโต ระยะที่สองจะพบผื่นตามร่างกาย มีไข้ต่ำๆ ระยะแฝงหรือระยะที่สาม คือระยะที่ไม่แสดงอาการ แต่เชื้อจะซ่อนอยู่ในร่างกายจนกระทั้่งเข้าสู่ระยะสี่ คือเริ่มมีอันตรายต่อระบบประสาท ระบบหัวใจและหลอดเลือด เกิดหลังจากได้รับเชื้อประมาณ 3-10 ปีจากที่กล่าวมา อยู่ในช่วงที่มีอาการต่างๆ ซึ่งน่าจะยังอยู่ในช่วงรับเชื้อใหม่ไม่เกิน 1 ปี การรักษาจึงใช้ยาฆ่าเชื้อเพนซิลินฉีดเข้ากล้ามเนื้อเพียงครั้งเดียว เชื้อปริมาณ 1:32 นั้นถือว่ามีเชื้อพอสมควร ควรได้รับการรักษาทันที แต่เป็นค่าที่ไม่ได้สูงผิดปกติในกรณีคนที่เป็นโรคหลังการรักษา ส่วนใหญ๋ผลเลือดจะกลับมาเป็นปกติภายในประมาณ 1 ปีในคนปกติที่ไม่ได้มีภูมิคุ้มกันบกพร่อง ส่วนใหญ๋แพทย์อาจนัดตรวจเลือดที่ประมาณ 3-6 เดือนหลังได้ยา และอีกครั้งที่ 12 เดือนหลังการรักษาค่ะ ให้ไปตามที่แพทย์นัด ในระหว่างนี้งดการไปรับเชื้อมาใหม่ มีเพศสัมพันธ์ให้ใส่ถุงยางอนามัยป้องกันไว้ทุกครั้ง